Aseiniad ECAD4007-C
Bwriad yr aseiniad yma yw i roi sylw tuag at proffeil Ella ac i amlinellu ei ddatblygiad ac sut orau i gyrraedd ei anghenion holistig o fewn y dosbarth. Byddaf yn gwneud hyn trwy tynnu ar fy wybodaeth o’r dyddiau pontio ac fy nealldwriaeth o wahanol damcaniaethwyr. 
Mae gwybodaeth am ddatblygiad plant yn rhywbeth mae’n rhaid i addysgwyr plentyndod  cynnar fod yn ymwybodol o(Early Childhood Education Research Project, 1994). Yn ôl Dr. Dawn-Elise Snipes mae bod yn ymwybodol yn galluogi'r darparwyr addysg yma a gofalwyr i ddeall sut fath o amgylchedd sydd angen ar y plant er mwyn ffynnu (Ramusen University, 2020). Am hyn mae nifer o ysgolion yn cymryd trywydd holistig ar gyfer eu dysgu. O fewn addysg gyfannol mae yna lawer o wahanol safbwyntiau athronyddol a thechnegau pedagogaidd (Ebrahim Jafari, 2011). Yn ôl Frobes mae’r dull yma yn anelu at y datblygiad dynol llawnaf posibl gan alluogi person i ddod y gorau un y gallant fod a datblygu'n llawn (Jafari,2011). Mae dynesiad holistig yn un sydd yn gweithio o fewn addysg am ei fod yn edrych ar y plentyn cyfan gan gynnwys ei anghenion emosiynol, cymdeithasol, moesegol ac academaidd yr unigolyn (American University, 2020). Mae'n amlwg bod Ella efo anghenion cymdeithasol, emosiynol a gwybyddol sydd angen cael i archwilio.  
Yn wybyddol mae Ella yn gallu siarad ond nid yn glir. Mae hefyd yn defnyddio llawer o atebion un gair (Proffil disgybl Ella). Mae hyn yn rhywbeth a gallai fod yn gonsyrn gan fod (Siân Wyn Siencyn, 2010 t.160) yn ddweud fy ddylai plentyn fod wedi cyrraedd cerrig milltir siarad erbyn yr oedran tair i bedwar. Un peth sydd yn cael effaith mawr ar y gallu'r plant i afael yr iaith yw ddylanwad rhiant (Siân Wyn Siencyn 2010, t.157). Yn ôl (Sean Macblain, 2014 t.62)  wrth i blant cael mwy o brofiadau mae eu cysylltiadau yn yr ymennydd yn cryfhau. Am hyn, mae canu, chwarae a darllen yn bethau sydd yn gallu datblygu iaith (Siân Wyn Siencyn, 2010.). Un dechneg gallai i ddefnyddio er mwyn helpu Ella efo ei iaith yw ‘techneg Clonc’ (Ysgol Pontio A). Mae hyn yn dechneg lle mae plant yn dysgu hwiangerdd neu gan Gymraeg ac yn ei ymarfer ar ôl pob amser cinio pob dydd. Mae hyn yn rhywbeth sydd yn bosib yn mynd i helpu Ella I ddatblygu ei iaith am ei fod yn helpu hi i ymarfer, ailadrodd a siarad allan yn uchel. Yn ôl yr ysgol o ddysgu Montesorri er mwyn i blentyn dod yn ddysgwyr effeithiol mae ailadrodd yn rhywbeth sydd yn rhaid cael i gynnwys o fewn y dosbarth (Montesorri Acedemy, 2023). Pan fydd gwahaniaeth hyd, er enghraifft y gwahaniaeth mewn dweud rhywbeth unwaith ac ailadrodd yn gyson,  mae gwrthrychau a geirfa mewn storfa tymor byr yn colli ansawdd dros amser (John C. Malone, 2014) ac felly mae ailadrodd yn rhywbeth sydd yn hynod o bwysig ar gyfer datblygiad gwybyddol plant. Mae Jean Piaget yn enw adnabyddus o fewn datblygiad gwybyddol plant ac mae efo o'r farn bod plant yn dysgu o brofiadau sydd yn cael i ailadrodd (Bee, H, Boyd, D. 2006, t.15). Mae ef yn credu bod plant yn dysgu trwy ailadrodd yr un camgymeriadau a dysgu ohonynt (Bee, H, Boyd, D. 2006, t.15).
Rhywbeth arall fi’n credu y gall helpu efo datblygiad gwybyddol Ella yw techneg gwobrwyo. O fewn yr Ysgol Pontio fe wnes i arsylwi nifer o dechnegau sydd yn dathlu ei ddisgyblion gan gynnwys rhoi sticeri ac arddangos gwaith arbennig disgyblion pob wythnos (Ysgol Pontio A). Yn ôl (Knesek, E G. 2022) mae’n rhaid bod plant yn cael i osod mewn amgylchedd sydd yn mynd i helpu ysfa  i ddysgu. O fewn yr Ysgol Pontio roeddwn nhw yn defnyddio system pegiau er mwyn i wobrwyo. Os mae plentyn yn gwneud rhywbeth yn dda mae ei pheg yn cael i symud i fynnu siart a’r gôl yw cyrraedd y brig (Ysgol Pontio A). Mae hyn yn cydfynd efo syniad Skinner a Thorndike o Gyflyru Gweithredol. Mae'r theori yma wedi cael i adeiladu ar y syniad bod ymddygiad sydd yn cael sylw o’r athrawon yn tueddu cael i ailadrodd ac mae ymddygiad sydd yn mynd heb sylw yn tueddu i farw allan a ddim yn ei ailadrodd (Skinner, 1937). Fe wnaeth Skinner seilio ei arbrawf gan amserlenni gwobrwyo er mwyn ei gyflyru (National Library of Medicine, 2002). Fe wnaeth Skinner gwneud arbrawf le wnaeth gosod gosod llygoden fawr newynog o fewn bocs a phob tro fe wnaeth dianc fe roedd yn rhoi bwyd iddo (McLloyd, S. 2007). Fan hyn oedd y llygoden yn sylweddoli trwy gadw dianc roedd yn derbyn gwobr ac felly yn ei ailadrodd tro ar ôl tro (Skinner 1938). Gall athrawes Ella thoi clod a sticer iddi pob tro iddi wneud gwaith da a fan hyn bydd hi’n dysgu i ailadrodd yr ymddygiad yma.   
 
Rhaid Ella cael help i ddatblygu yn gymdeithasol am ei fod yn methu dangos parch tuag eraill ac yn methu gweithio allan unrhyw fath o wrthdaro (Proffil disgybl Ella). Mae llawer o blant bach yn cael trafferth rhannu, cymryd eu tro, neu ddarganfod sut i ddiwallu eu hanghenion yn iawn (Gail Innis, 2013). Am hyn, gallwn ddadlau nid yw Ella tu ôl yn ei ddatblygiad ond mae hyn yn faes sydd angen sylw. Mae Bronffenbrenner yn enw adnabyddus o fewn cymdeithaseg. Mae cymdeithaseg yn derm eang sydd yn ymwneud efo deall y gymdeithas o ein hamgylch (Nigel Thomas, 2008, t. 41). Mae Bronfenbrenner yn credu bod plant yn dysgu trwy weld yr hyn sydd o ei amgylch ac felly mae’n rhaid Ella cael i ddangos y ffordd iawn o ymddwyn. Mae ef yn cyflwyno system i fesur cymdeithaseg sydd yn cynnwys lefel macro, meso, micro (Nigel Thomas, 2008, t. 41). Y rhai mwyaf dylanwadol ar Ella bydd y meso a micro sydd yn ymwneud ysgol, cartref a theulu (Antony, E. M. 2022). .Pan mae hwn yn digwydd efo Ella gall techneg arfer adferol cael i ddefnyddio (Ysgol Pontio A). Gol arfer adferol yw rhoi dulliau rhagweithiol sy'n helpu i adeiladu a chynnal perthnasoedd cadarnhaol, iach, datrys anawsterau ac atgyweirio niwed lle bu gwrthdaro  (Llywodraeth Leeds, 2021) Credaf mai hyn yn ddull sydd yn mynd i allu helpu Ella am ei fod yn helpu hi i sylweddoli fel mae ei ymddygiad wedi’i effeithio rhywun arall ac yn ei helpu cymryd cyfrifoldeb am ei gweithredoedd (Ysgol Pontio A). Gall athro Ella defnyddio'r dechneg yma trwy gynnal amser cylch sydd yn helpu'r disgyblion, gan gynnwys Ella, siarad am ei theimladau ac annog nhw i wrando ar ei gilydd. Mae hefyd yn ffordd i'r athro darganfod yr hyn sydd yn mynd ymlaen yn fywyd Ella er mwyn gweithio allan pam mae Ella yn ymateb y ffordd mae hi sydd yn cysylltu efo syniad Bronfenbrenner o gyfathrebu agored.  
 
Mae Ella yn chwarae llawer ar ei phen ei hun ac yn methu ei rhannu (Proffil disgybl Ella). Yn ôl (Halloran, J. 2013) chwarae yw’r ffordd orau i blant i ddysgu sut i gyfathrebu. Yn ôl cyfnodau o chwarae Mildred Parten mae Ella yng nghanol chwarae unigol a chwarae cyfochrog (Kylie Rymanowicz,2015). Er mwyn helpu Ella I symud i'r cam chwarae cysylltiadol a chwarae cydweithredol mae’n bwysig bod hi yn cael y profiadau efo eraill. Am hyn gall ei athrawes ymgeisio i wneud fwy o dasgau sydd yn cynnwys gwaith grŵp neu waith pâr. Mae techneg ‘Think - Pair – Share’ yn un sydd yn effeithiol o fewn y dosbarth (Tania K. Cowling, 20213). Mae (Frank Lynman, 1982) yn ddweud mai hyn yn dechneg sydd yn golygu bod y plant yn taflu ei hun i mewn i dasgau a chadw ei ddiddordeb trwy gydol yr ymarfer (Kent Sate Unniversity, 2023). Gall hyn helpu Ella mewn nifer o feysydd holistig ond bydd yn rhywbeth sydd yn ei gorfodi i siarad efo ei chyd ddisgyblion. Mae nifer o ddisgyblion yn gweld yn fwy haws i drafod ei syniadau a rhannu i grŵp bach (Tania K. Cowling, 2023) ac felly trwy roi Ella mewn pâr mae yna mwy o gyfle Iddi hi i ddysgu’r sgiliau cyfathrebu hanfodol yma. Bydd yna dau ddamcaniaethwr sydd yn cytuno efo’r fath yma o ddysgu. Mae Theori Dysgu Gymdeithasol Ymddygiad Ymosodol’ Bandura yn dweud mai plant yn dysgu yn ôl gweld (Bee, H, Boyd, D. 2006 ,t.16 ). Maent yn galw'r fath yma o ddysgu yn ‘modeling’ ac yn ei ddweud ei fod yn ffordd o ddysgu sgiliau newydd (Bee, H, Boyd, D. 2006 t.16 ). Yn ôl y theori yma os mae Ella yn gweld rhyngweithio cadarnhaol ymysg ei chyd disgyblion bydd hi yn ceisio ymateb yn yr un modd. Yn yr un modd cred Vygotsky bod plentyn yn dysgu trwy oedolyn neu blentyn sydd yn fwy gwybodus sydd yn tywys y plentyn trwy ei ddysgu (Bee, H, Boyd, D. 2006 ,t.17). Mae Vygostky yn credu bod plentyn yn dysgu'r gorau o fewn rhywbeth mae ef yn galw'r‘Zone of Proximal Development’ (Bee, H,, Boyd, D. 2006). Gall athro Ella partneru Ella efo plentyn sydd yn fwy gwybodus o fewn y dosbarth er mwyn i'r disgybl medrus yma sgaffaldu hi er mwyn iddi allu cyfathrebu yn fwy effeithiol. 
Mae Ella yn methu gwahanu efo ei fam yn y bore (proffil disgybl Ella). Mae pryder gwahanu yn rhywbeth sydd yn digwydd pan mae plentyn yn dod yn fwy ymwybodol o’r amgylchedd sydd o ei gwmpas (GIG Cymru, 2022). Mae hyn yn rhywbeth sydd yn arferol rhwng yr oedran o chwe mis i dair blwydd oed (GIG Cymru, 2022). Yn ôl y (Mayo Clinic, 2021) mae’r fath yma o ymddygiad yn rhywbeth mae plant yn tyfu allan o ar ôl yr oedran o dair blwydd oed sydd yn dangos bod Ella tu ôl yn ei ddatblygiad emosiynol. Yn cyd-fynd efo arbrawf ‘Strange Situation’ mae’n amlwg bod Ella yn dangos arwyddion o arddull atodiad pryderus amwys (Sean McLeod, 2023). Golyga hyn ei fod yn dangos trallod eithafol pan gaiff ei wahanu oddi wrth y fam a gellir ei ddisgrifio fel bod yn “clingy” (Sean McLeod, 2023). Mae John Bowlby yn enw adnabyddus o fewn y maes yma sydd yn gwneud ymchwil ar berthynas plant efo ei fam. Mae John Bowlby yn dweud mai’n anodd i unrhyw un atgynhyrchu'r perthynas mamol ar gyfer plentyn gan gynnwys ei athrawon ysgol gan mae hwn yw’r perthynas fwyaf agos sydd efo phlentyn (John Bowlby, 1973). Mae Freud hefyd yn un sydd yn siarad am y fater yma. Yn ol Freud, mae pob yn beth mae plentyn yn gwneud yn cael i yrru gan y labido (Bee, H, Boyd D. 2007). Mae ef yn dadlau bod y libido yma yn gyrru rhywbeth o’r enw mecanwaith amddiffyn sydd yn achosi plentyn i ymddwyn mewn ffordd benodol (Bee, H, Boyd D. 2007). Gall Ella fod yn ymateb yn ffordd mae hi yn am ei fod yn fecanwaith amddiffyn ar gyfer fod mewn amgylchedd anarferol iddi hi. Am hyn gall athro Ella ymgeisio i greu amgylchedd hapus I Ella peth cyntaf yn y bore. Rhywbeth fe wnes i arsylwi o fewn (Ysgol Pontio A) yw ‘Amser Cylch’. Mae hyn yn dechneg y gall helpu Ella peth cyntaf yn y bore am ei fod yn ei fod yn galluogi hi i drafod yr hyn mae hi yn teimlo a gwneud iddi hi’n gyffyrddus er mwyn iddi ymgartrefi i mewn i'r dosbarth pob diwrnod (Ysgol Pontio A).  
Mae yna nifer o bethau sydd yn gallu cael i wneud er mwyn cefnogi Ella mewn ffordd holistig. Mae yna nifer o bethau sydd yn newid o fewn addysg er mwyn cefnogi plant fel Ella. Mae hyn yn cynnwys Ciriciwlwm I Gymru. Mae'r ciriciwlwm yma yn rhoi fwy o bwyslais ar y dysgwyr fel unigolion ac yn cyflwyno pedwar diben fel gôl i bob un disgybl (Hwb Cymru, 2021). Yn y bôn, mae cynnydd addysgiadol yn rhywbeth sydd yn cael i ddatblygu trwy berthnasoedd agos a chyfathrebu effeithiol sydd yn cael i fagu rhwng yr athrawon a disgybl (Lisa Flook, 2019). Golyga hyn os mae Ella o fewn amgylchedd mae hi yn teimlo’n ddiogel ac wedi ei chefnogi mae hi’n fwy tebygol o ddatblygu i mewn i unigolyn hyderus, gwybodus a cyfeillgar.

